Na temelju članka 61. stavka 6. Zakona o državnim službenicima (Narodne novine, broj 92/05, 142/06, 77/07, 107/07,  27/08, 34/11, 49/11, 150/11, 34/12, 37/13 i 38/13), uz prethodno odobrenje Ministarstva uprave KLASA: 112-01/14-01/27, URBROJ: 515-04-01-02/2-14-2 od 23. siječnja 2014., Ministarstvo regionalnoga razvoja i fondova Europske unije raspisuje

**OGLAS**

**za prijam u državnu službu na određeno vrijeme**

**I.**

**2. GLAVNO TAJNIŠTVO MINISTARSTVA**

**2.2. Služba za nabavu**

**2.2.1. Odjel za pripremu nabave i obradu ponuda**

**stručni suradnik – 1 izvršitelj/ica;** radi zamjene duže vrijeme odsutne službenice do povratka odsutne službenice

Stručni uvjeti: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomije ili prava; najmanje 1 godina radnog iskustva na odgovarajućim poslovima; položen državni stručni ispit; poznavanje engleskog jezika; poznavanje rada na osobnom računalu.

**II**

**3. UPRAVA ZA STRATEŠKO PLANIRANJE**

**3.1. Sektor za koordinaciju pripreme strateških dokumenata i projektne inicijative**

**3.1.1. Služba za pripremu i vrednovanje strateških dokumenata**

**3.1.1.1. Odjel za metodologiju pripreme i vrednovanje strateških dokumenata**

**stručni suradnik – 1 izvršitelj/ica;** zbog obavljanja poslova čiji se opseg privremeno povećao, dok traje povećani opseg posla, a najduže godinu dana

Stručni uvjeti: magistar struke ili stručni specijalist ekonomije, politologije ili informacijskih i komunikacijskih znanosti; najmanje 1 godina radnog iskustva na odgovarajućim poslovima; dobro poznavanje engleskog jezika i sposobnost učinkovite i jasne komunikacije na engleskom jeziku; poznavanje odgovarajućih nacionalnih propisa i propisa Europske unije; napredno znanje rada na osobnom računalu; položen državni stručni ispit; završeni programi izobrazbe službenika koji rade na poslovima vezanim uz fondove Europske unije, koje organiziraju i provode resorna ministarstva i institucije nadležne za provedbu izobrazbe, a minimalno programe vezane uz sustav upravljanja i korištenja strukturnih instrumenata, programiranje za financijsku perspektivu 2014-2020, strateško programiranje, izradu, praćenje i izvještavanje o napretku provedbe operativnih programa, financijski segment programiranja, financijsko planiranje i upravljanje provedbom operativnih programa, planiranje i odabir projekata te provedbu ugovora.

**III**

**3. UPRAVA ZA STRATEŠKO PLANIRANJE**

**3.3. Sektor za koordinaciju fondova Europske unije**

**3.3.1. Služba za koordinaciju pripreme višegodišnjih programskih dokumenata**

**3.3.1.2. Odjel za programe konkurentnosti i zapošljavanja**

**stručni suradnik – 1 izvršitelj/ica;** zbog obavljanja poslova čiji se opseg privremeno povećao, dok traje povećani opseg posla, a najduže godinu dana

Stručni uvjeti: magistar struke ili stručni specijalist ekonomije ili prava; najmanje 1 godina radnog iskustva na odgovarajućim poslovima; dobro poznavanje engleskog jezika i sposobnost jasne komunikacije na engleskom jeziku; položen državni stručni ispit; napredno znanje rada na osobnom računalu.

**IV**

**4. UPRAVA ZA UPRAVLJANJE OPERATIVNIM PROGRAMIMA**

**4.1. Sektor za provedbu operativnih programa**

**4.1.2. Služba za poslove upravljanja operativnim programima**

**4.1.2.3. Odjel za financijsko upravljanje i kontrolu**

**stručni suradnik – 1 izvršitelj/ica;** zbog obavljanja poslova čiji se opseg privremeno povećao, dok traje povećani opseg posla, a najduže godinu dana

Stručni uvjeti: magistar struke ili stručni specijalist ekonomije ili matematike; najmanje 1 godina radnog iskustva na odgovarajućim poslovima; položen državni stručni ispit; dobro poznavanje engleskog jezika i sposobnost jasne komunikacije na engleskom jeziku; napredno znanje rada na osobnom računalu; poznavanje odgovarajućih nacionalnih propisa i propisa Europske unije; završeni programi izobrazbe službenika koji rade na poslovima vezanim uz fondove Europske unije, koje organiziraju i provode resorna ministarstva i institucije nadležne za provedbu izobrazbe, a minimalno programe vezane uz sustav upravljanja i korištenja strukturnih instrumenata, izradu, praćenje i izvještavanje o napretku provedbe operativnih programa, financijski segment programiranja, financijsko planiranje i upravljanje provedbom operativnih programa, planiranje i odabir projekata te provedbu ugovora – verifikacije, plaćanja, certifikacija troškova, upravljanje nepravilnostima i povrat sredstava.

**V**

**4. UPRAVA ZA UPRAVLJANJE OPERATIVNIM PROGRAMIMA**

**4.2. Sektor za teritorijalnu suradnju**

**4.2.2. Služba za prekograničnu suradnju s državama nečlanicama Europske unije**

**4.2.2.2. Odjel za praćenje vanjskih programa prekogranične suradnje**

**stručni suradnik – 1 izvršitelj/ica;** zbog obavljanja poslova čiji se opseg privremeno povećao, dok traje povećani opseg posla, a najduže godinu dana

Stručni uvjeti: magistar struke ili stručni specijalist prava, geografije ili ekonomije; najmanje 1 godina radnog iskustva na odgovarajućim poslovima; poznavanje odgovarajućih nacionalnih propisa; položen državni stručni ispit; dobro poznavanje engleskog jezika i sposobnost jasne komunikacije na engleskom jeziku; napredno znanje rada na osobnom računalu.

**VI**

**5. UPRAVA ZA REGIONALNI RAZVOJ**

**5.1. Sektor za politiku regionalnoga razvoja**

**5.1.1. Služba za politiku regionalnoga razvoja i koordinaciju**

**5.1.1.1. Odjel za politiku regionalnoga razvoja**

**stručni suradnik – 1 izvršitelj/ica;** zbog obavljanja poslova čiji se opseg privremeno povećao, dok traje povećani opseg posla, a najduže godinu dana

Stručni uvjeti: magistar struke ili stručni specijalist ekonomije ili prava; najmanje 1 godina radnog iskustva na odgovarajućim poslovima; poznavanje odgovarajućih nacionalnih propisa; položen državni stručni ispit; izvrsno poznavanje engleskog jezika i sposobnost jasne komunikacije na engleskom jeziku; napredno znanje rada na osobnom računalu.

**VII**

**5. UPRAVA ZA REGIONALNI RAZVOJ**

**5.1. Sektor za politiku regionalnoga razvoja**

**5.1.1. Služba za politiku regionalnoga razvoja i koordinaciju**

**5.1.1.2. Odjel za praćenje politike regionalnoga razvoja**

**stručni suradnik – 1 izvršitelj/ica;** zbog obavljanja poslova čiji se opseg privremeno povećao, dok traje povećani opseg posla, a najduže godinu dana

Stručni uvjeti: magistar struke ili stručni specijalist društvene ili tehničke znanosti; najmanje 1 godina radnog iskustva na odgovarajućim poslovima; položen državni stručni ispit; dobro poznavanje engleskog jezika i sposobnost jasne komunikacije na engleskom jeziku; izvrsno znanje rada na osobnom računalu.

Osim navedenih uvjeta, kandidati/kinje moraju  ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na oglas se mogu prijaviti osobe oba spola.

Osobe se primaju u državnu službu uz obvezan probni rad od 2 mjeseca.

Na oglas se mogu prijaviti i kandidati koji nemaju položen državni stručni ispit, uz obvezu polaganja državnog stručnog ispita u roku od 6 mjeseci od isteka probnog rada.

Prijaviti se mogu i osobe koje nisu završile programe izobrazbe vezane uz sredstva Europske unije, uz uvjet da potrebne programe završe u propisanom roku.

U prijavi na oglas potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona te po mogućnosti adresa elektroničke pošte) i naziv radnog mjesta na koje se osoba prijavljuje.

            Prijavu je potrebno vlastoručno potpisati.

Uz prijavu kandidati/kinje su dužni/e priložiti:

* životopis,
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),
* presliku diplome,
* dokaz o radnom iskustvu (preslika radne knjižice s osobnim podacima i podacima o radnom stažu i evidencijski zapis, odnosno potvrda o podacima evidentiranim u bazi podataka Hrvatskog zavoda za mirovinsko osiguranje),
* uvjerenje o položenom državnom stručnom ispitu, ako je kandidat/kinja položio/la državni stručni ispit,
* dokaz o znanju/poznavanju stranog jezika (preslika indeksa iz koje je vidljivo da je položen strani jezik/potvrda škole stranih jezika ili sl.),
* uvjerenje nadležnog suda da se protiv kandidata/kinje ne vodi kazneni postupak (ne starije od šest mjeseci).

Isprave se prilažu u neovjerenom presliku, a prije izbora kandidata/kinje predočit će se izvornik.

            Prijave na oglas s dokazima o ispunjavanju uvjeta podnose se **u roku od osam dana** od dana objave oglasa na web-stranici Ministarstva uprave, na adresu: Ministarstvo regionalnoga razvoja i fondova Europske unije, Glavno tajništvo Ministarstva, 10 000 Zagreb, Račkoga 6,  s naznakom: „za oglas“.

            Urednom prijavom smatra se ona koja sadrži sve podatke i priloge navedene u oglasu.

Osobe koje ne podnesu pravovremenu i urednu prijavu ili ne ispunjavaju formalne uvjete iz oglasa, ne smatraju  se kandidatima/kinjama prijavljenim na oglas.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti propisane dokaze o tom statusu.

Kandidat/kinja koji/a može ostvariti pravo prednosti pri prijmu u državnu službu prema članku 35. Zakona o pravima hrvatskih branitelja iz Domovinskog rata i članova njihovih obitelji (Narodne novine, broj 174/04, 92/05, 2/07, 107/07, 65/09, 137/09, 146/10, 55/11, 140/12, 19/13, 33/13 i 148/13), članku 48.f Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13) i članku 22. Ustavnog zakona o pravima nacionalnih manjina (Narodne novine, broj 155/02, 47/10, 80/10 i 93/11), dužan/a se u prijavi na oglas pozvati na to pravo, priložiti propisane dokumente o tom statusu te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 35. Zakona o pravima hrvatskih branitelja iz Domovinskog rata i članova njihovih obitelji, uz prijavu na oglas dužan/a je, pored dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz kojeg je vidljivo spomenuto pravo, dokaz da je nezaposlen/a i dokaz o tome na koji način mu je prestala služba/radni odnos kod prethodnog poslodavca.

Kandidat/kinja, koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na oglas dužan/na je pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se pozva na pravo prednost pri zapošljavanju u skladu sa člankom 22. Ustavnog zakona o pravima nacionalnih manjina, uz prijavu na oglas, pored dokaza o ispunjavanju traženih uvjeta, nije dužan/na dokazivati svoj status pripadnika nacionalne manjine.

Postupak prijma u državnu službu na određeno vrijeme provest će komisija koju imenuje čelnik tijela.

Opis poslova radnih mjesta, podaci o plaći, kao i sadržaj, način, mjesto i vrijeme održavanja testiranja koje se sastoji od pisane provjere znanja, sposobnosti i vještina te razgovora (intervjua) s komisijom bit će objavljeni na web-stranici [www.mrrfeu.hr](http://www.mrrfeu.hr), najmanje pet dana prije održavanja testiranja.

Za kandidata/kinju koji/a ne pristupi testiranju smatrat će se da je povukao/la prijavu na oglas te se u daljnjem postupku više neće smatrati kandidatom/kinjom.

O rezultatima oglasa kandidati/kinje će biti obaviješteni dostavom rješenja o prijmu izabranog kandidata u državnu službu na određeno vrijeme.

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**